اؤزبکیستان‌دا هیندیستان‌ منشاءلی اؤسکورک شربتینین ۱۸ اوشاغین اؤلومونه سبب اولماسی ایله باغلی سوروشدورما باشلادیلدی.
اؤزبکیستان دؤولت گوونلیگی سرویسی طرفیندن وئریله‌ن آچیقلامادا، هیندیستانین ماریون بیوتک شیرکتین‌ده اۆره‌تیلن «دوک-۱ مکس» اؤسکورک شربتینی ایستیفاده‌سی نتیجه‌سین‌ده ۱۸ اوشاغین اؤلدویو خاطیرلادیلدی.
آچیقلامادا سؤزوگئدن شربتی وارد ائد‌ن «کوراماکس مدیکال» و بو درمانین اؤلکه‌ده ایستیفاده‌سینه ایجازه وئره‌ن «درمان استانداردلاشدیرما مرکزی» مسئوللاری حاقیندا سوروشدورما باشلادیلدیغی و شبهه‌لیلرین گؤزآلتینا آلیندیغی وورغولاندی.
اؤزبکیستان ساغلیق باخانلیغی، سپتامبر-دسامبر آیلارین‌دا سمرقندده‌کی اوشاق خسته‌خاناسین‌دا معالیجه اولونان و «دوک-۱ مکس» شربتیندن ایستیفاده ائد‌ن اوشاقلاردان ۱۸نین اؤلدوگونو آچیقلامیشدی.
آچیقلامادا، بو اؤسکورک شربتینین اوزرین‌ده آپاریلان لابوراتوار آنالیزلری نتیجه‌سینده درمانین ترکیبین‌ده زهرلی ماده اولان «اتیلن گلیکول» معین ائدیلدیگی و درمانین اؤلکه‌ده ساتیشینین قاداغان ائدیلدیگی بیلدیریلمیشدی.
